
ΟΔΗΓΙΕΣ ΓΙΑ ΤΟΥΣ ΠΡΩΤΟΕΤΕΙΣ ΦΟΙΤΗΤΕΣ

Μόλις λάβετε με SMS στο κινητό σας τον Αριθμό Μητρώου σας στο Τμήμα μας 1569 μπορείτε να προχωρήσετε στα επόμενα βήματα:

1. ΑΠΟΚΤΗΣΗ ΦΟΙΤΗΤΙΚΗΣ ΙΔΙΟΤΗΤΑΣ - ΕΚΔΟΣΗ ΚΩΔΙΚΩΝ

Είναι απαραίτητο να κάνετε αίτηση για να αποκτήσετε Username και Password στη σελίδα http://webadm.uoa.gr επιλέγοντας τους συνδέσμους: «Αίτηση Νέου Χρήστη» → «Προπτυχιακοί Φοιτητές».

ΠΡΟΣΟΧΗ: ΥΠΟΒΑΛΛΕΤΕ MONO ΜΙΑ ΑΙΤΗΣΗ!!!

Κατά την διαδικασία της εγγραφής σας θα σας ζητηθεί να δώσετε:

· α.  Έτος εισαγωγής (π.χ. 2026) καθώς και ένα πενταψήφιο αριθμό ο οποίος είναι τα 5 τελευταία ψηφία του 13ψηφιου αριθμού μητρώου σας
· β.  Αριθμό Ταυτότητας: γράμματα ΚΑΙ αριθμούς ΣΤΑ ΕΛΛΗΝΙΚΑ, ΧΩΡΙΣ ΚΕΝΟ μεταξύ τους. Σε περίπτωση διαβατηρίου τα αναγράφετε όλα στα λατινικά.
Μετά την αναγνώριση από το σύστημα, θα σας ζητηθεί να δώσετε το ονοματεπώνυμό σας με χρήση ελληνικών αλλά και λατινικών χαρακτήρων. Πρέπει να γράψετε το όνομα και το επώνυμό σας, όπως αναγράφονται στην ταυτότητά σας.

Αφού υποβάλετε τα στοιχεία αυτά, θα σας δοθεί από το σύστημα ο Αριθμός Πρωτοκόλλου της αίτησής σας καθώς και ένας αριθμός PIN που θα σας χρησιμεύσει στην ενεργοποίηση του λογαριασμού σας.

Ακολουθώντας το σύνδεσμο «Ενεργοποίηση Λογαριασμού (μέσω PIN)» στη σελίδα http://webadm.uoa.gr, βάζοντας το PIN και τον Αριθμό Πρωτοκόλλου, μπορείτε να παρακολουθήσετε την εξέλιξη της αίτησής σας. Αν τα στοιχεία σας έχουν εγκριθεί:

· θα σας ανακοινωθεί το Username (όνομα χρήστη). Μην ξεχάσετε να το σημειώσετε!!!!
· θα σας ζητηθεί να ορίσετε Password (κωδικό πρόσβασης) που θα χρησιμοποιείτε για τις ηλεκτρονικές μας υπηρεσίες.
ΠΡΟΣΟΧΗ:
· το username και το password που θα αποκτήσετε από τη διαδικασία είναι μοναδικό και θα το έχετε μέχρι το τέλος των σπουδών σας.
· Όλοι οι προπτυχιακοί φοιτητές διαθέτουν ιδρυματικό email της μορφής xxx@uoa.gr (όπου xxx το username που έχουν στο Παν/μιο). Η υπηρεσία φιλοξενείται από την Google και η πρόσβαση γίνεται μέσω του συνδέσμου https://stmail.uoa.gr με χρήση του  ιδρυματικού τους λογαριασμού. 
2. ΑΚΑΔΗΜΑΪΚΗ ΤΑΥΤΟΤΗΤΑ – ΠΑΣΟ

Η έκδοση της ακαδημαϊκής ταυτότητας είναι υποχρεωτική και οφείλετε να την εκδώσετε άμεσα, μετά την απόκτηση των προσωπικών σας κωδικών (username, password). Χρησιμοποιείται ΚΑΙ σαν Δελτίο Ειδικού Εισιτηρίου (πάσο) ΜΟΝΟ για τους φοιτητές/τριες που ΔΕΝ είναι ήδη κάτοχοι άλλου πτυχίου ΑΕΙ. Για την έκδοσή της υποβάλετε ηλεκτρονικά την αίτησή σας στο http://academicid.minedu.gov.gr
ΠΡΟΣΟΧΗ: οι φοιτητές εκτός Αττικής θα πρέπει να δηλώνουν την διεύθυνση της μόνιμης κατοικίας τους, και όχι αυτή της Αθήνας, προκειμένου να έχουν το δικαίωμα να ταξιδεύουν με έκπτωση στον τόπο καταγωγής τους.

3. ΔΗΛΩΣΕΙΣ ΜΑΘΗΜΑΤΩΝ – ΣΥΓΓΡΑΜΜΑΤΩΝ

Με τους προσωπικούς σας κωδικούς (username, password), και, ΜΟΝΟ ΟΤΑΝ ΒΓΕΙ Η ΑΝΑΚΟΙΝΩΣΗ  για την ημερομηνία υποβολής δηλώσεων μαθημάτων, μπαίνετε:
· ΠΡΩΤΑ στην πλατφόρμα «my-uni.uoa.gr» για να δηλώσετε μαθήματα. Οδηγίες και σημαντικές διευκρινήσεις για τις Δηλώσεις μαθημάτων θα περιλαμβάνονται στην Ανακοίνωση για τις Δηλώσεις των μαθημάτων.
· ΚΑΤΟΠΙΝ στην πλατφόρμα «Εύδοξος» (https://eudoxus.gr/studententrycheck) να δηλώσετε τα συγγράμματα των μαθημάτων που έχετε δηλώσει, ήδη, στο my-uni.uoa.gr.
4. ΑΝΑΚΟΙΝΩΣΕΙΣ

Επιβάλλεται να παρακολουθείτε ΣΧΕΔΟΝ ΚΑΘΗΜΕΡΙΝΑ τις «ΑΝΑΚΟΙΝΩΣΕΙΣ» στην ιστοσελίδα του Τμήματος, ώστε να ενημερώνεστε έγκαιρα για όλα τα θέματα που αφορούν τις σπουδές σας.

5. ΒΕΒΑΙΩΣΕΙΣ ΦΟΙΤΗΣΗΣ/ΑΝΑΛΥΤΙΚΕΣ ΒΑΘΜΟΛΟΓΙΕΣ

Η Γραμματεία του Τμήματος Μουσικών Σπουδών του Ε.Κ.Π.Α. εντάχθηκε στο σύστημα ηλεκτρονικού πρωτοκόλλου του Πανεπιστημίου, το οποίο προσφέρει τη δυνατότητα για ηλεκτρονική υποβολή αιτήσεων προς όλες τις υπηρεσίες του Ιδρύματος τόσο από τους πολίτες με χρήση του κωδικού Taxisnet όσο και από τα μέλη της Ακαδημαϊκής Κοινότητας με χρήση του ιδρυματικού λογαριασμού τους. Η αποστολή ηλεκτρονικού αιτήματος πραγματοποιείται αποκλειστικά μέσω της ιστοσελίδας  https://eprotocol.uoa.gr.

6. ΠΡΟΣΒΑΣΗ ΦΟΙΤΗΤΩΝ ΣΤΟ ΙΔΡΥΜΑΤΙΚΟ EMAIL ΤΟΥ ΠΑΝΕΠΙΣΤΗΜΙΟΥ

Όλοι πλέον οι προπτυχιακοί φοιτητές και φοιτήτριες του Ε.Κ.Π.Α. διαθέτουν ιδρυματικό email της μορφής xxx@uoa.gr (όπου xxx το username που διαθέτουν για τις ηλεκτρονικές υπηρεσίες στο Πανεπιστήμιο). Η υπηρεσία φιλοξενείται και υποστηρίζεται από την Google και η πρόσβαση γίνεται μέσω του συνδέσμου https://stmail.uoa.gr με χρήση του ιδρυματικού λογαριασμού των φοιτητών και φοιτητριών.

Το email αυτό θα χρησιμοποιείται για την επικοινωνία με τους φοιτητές και τις φοιτήτριες από όλες τις πλατφόρμες των φοιτητών και φοιτητριών και τα συστήματα (π.χ. eclass) του Ε.Κ.Π.Α. και έρχεται να ενισχύσει πλέον το σύνολο των ηλεκτρονικών υπηρεσιών που είναι διαθέσιμες για την υποστήριξη των φοιτητών και των φοιτητριών κατά τη διάρκεια των σπουδών τους.

7. Πλατφόρμα τηλεκπαίδευσης e-class
Η Ηλεκτρονική Τάξη (eClass) αποτελεί ένα ολοκληρωμένο σύστημα διαχείρισης ηλεκτρονικών μαθημάτων και υποστηρίζει την υπηρεσία ασύγχρονης τηλεκπαίδευσης στο Πανεπιστήμιο Αθηνών χωρίς περιορισμούς και δεσμεύσεις. Η πρόσβαση στην υπηρεσία γίνεται με τη χρήση ενός απλού φυλλομετρητή (web browser) χωρίς την απαίτηση εξειδικευμένων τεχνικών γνώσεων. Η ενσωμάτωση των μεθόδων ενισχυτικής τηλεκπαίδευσης στη μαθησιακή διαδικασία του Πανεπιστημίου Αθηνών υποστηρίζει και ενισχύει τη διδασκαλία και την πρόσβαση στη γνώση, παρέχοντας συνδυασμούς νέων μεθόδων για τη συμπλήρωση των παραδοσιακών τρόπων διδασκαλίας. Με τον τρόπο αυτό, οι συμμετέχοντες στην εκπαιδευτική διαδικασία επιλέγουν το δικό τους χρονικό πλαίσιο για επικοινωνία και πρόσβαση στο εκπαιδευτικό περιεχόμενο. Παράλληλα παρέχεται η δυνατότητα ψηφιακής οργάνωσης και διάθεσης του εκπαιδευτικού υλικού των μαθημάτων αλλά και μία πλειάδα μέσων επικοινωνίας μεταξύ του διδάσκοντα και των φοιτητών διευκολύνοντας την ομαλή και απρόσκοπτη διεξαγωγή του μαθήματος.

Σύνδεσμος εγγραφής στην πλατφόρμα eclass:  https://eclass.uoa.gr/

